Səftər Nəhmətli

Səftər Nəhmətli — Azərbaycan kimyaçısı, kimya üzrə fəlsəfə doktoru, təhsil eksperti, 20 Yanvar İstintaq Komissiyasının İşçi Qrupunun rəhbəri.

 Həyatı 
Səftər Nəhmətli 1956-cı ildə Azərbaycanın Masallı rayonunun Göyəçöl kəndində anadan olmuşdur. O, Göyəçöl kənd orta məktəbini və Azərbaycan Dövlət Pedaqoji Universitetini bitirmişdir. Kimya sahəsində elmi araşdırmalar aparan Nəhmətli 1990-cı ildə dissertasiya müdafiə edərək kimya elmləri namizədi alimlik dərəcəsini almışdır. O, "Meydan" hərəkatında iştirak etmişdir. Nəhmətli Azərbaycan SSR Ali Sovetinin 1990-cı ilin 20 Yanvar hadisələrini araşdıran deputat istintaq komissiyasının işçi qrupunun rəhbəri olmuşdur. O, Kasıblara və Əlillərə Hüquqi Yardım Komitəsinin rəhbəri olmuşdur və Bizim Azərbaycan Blokunun təsisçiləri arasındadır.

Nəhmətli 1992–1993-cü illərdə Azərbaycan Təhsil Nazirliyində idarə rəisi kimi çalışmış, Nazirliyin Kollegiya üzvü olmuşdur. O, daimi formada Azərbaycan Təhsil Nazirliyini tənqid etmişdir. 1999-cu ildə Müsavat Partiyasına üzv olmuşdur. O, uzun müddət partiyanın Humanitar Şöbəsinə rəhbərlik etmiş, sonradan Müsavat Partiyası başqanının müşaviri olmuşdur. 6 fevral 2015-ci ildə partiyadan istefa vermişdir. Nəhmətli 21 fevral 2015-ci ildə Azərbaycan Demokratiya və Rifah (ADR) Hərəkatının Ali Məclisinə üzv seçilmişdir.

Səftər Nəhmətli 2021-ci ildə vəfat etmişdir.

 Şəxsi həyatı 
Bakının Binəqədi rayonu ərazisində yaşayırdı.

 İstinadlar 

Kateqoriya:Azərbaycan kimyaçıları
Kateqoriya:Azərbaycan siyasətçiləri
Kateqoriya:Qara Yanvar